
                           GRAD ZAGREB

GRADSKA ČETVRT TREŠNJEVKA – SJEVER

     MJESNI ODBOR STARA TREŠNJEVKA
               VIJEĆE MJESNOG ODBORA
KLASA: 024-08/22-003/1054
URBROJ: 251-13-11-16-22-3
Zagreb, 26. svibanj 2022.
                                                                       ZAPISNIK
sa 12. sjednice Vijeća Mjesnog odbora Stara Trešnjevka održane 26. svibnja 2022. godine, u prostoru Mjesne samouprave, Park Stara Trešnjevka 1, s početkom u 19,30 sati.
Nazočni članovi Vijeća: Anja Grgurinović, Tibor Vlaović, Vesna Bečić, Andrea Seferović, Romana Rohak Mlinarić, Hrvoje Nikšić i Maja Rajković
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 7  članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 11. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 11. sjednice.
Predsjednica predlaže
                                                                      DNEVNI RED
1. Aktualna problematika Mjesnog odbora Stara Trešnjevka
2. Pitanja, prijedlozi i obavijesti

koji je prihvaćen JEDNOGLASNO.
Ad. 1 Aktualna problematika Mjesnog odbora Stara Trešnjevka
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi Vijeća. Predsjednica zaključuje raspravu i daje na glasovanje prijedloge zaključaka.

Vijeće Mjesnog odbora Stara Trešnjevka JEDNOGLASNO donosi

ZAKLJUČAK

1. Udruzi AMAZONAS iz Zagreba, Veprinačka ulica 15, koju zastupa Tena Kostanjšek,  odobrava se povremeno korištenje prostora u objektu mjesne samouprave Stara Trešnjevka, Zagreb, Park Stara Trešnjevka 1, uredske prostorije broj 3, u terminu od ponedjeljka do četvrtka  u vremenu od 17,00 do 21,00 sati i uredske prostorije broj 2 u terminu srijedom i četvrtkom u vremenu od 16,00 do 18,00 sati  i teče od 1. lipnja 2022. godine do 30. rujna 2022. godine.

2. Prostor iz točke 1. ovog Zaključka, Udruga AMAZONAS koristit će bez naknade.

3. Udruga AMAZONAS obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost,  izdati će Odobrenje o korištenju, a u skladu s ovim Zaključkom.

Z A K L J U Č A K

1. Vijeće Mjesnog odbora Stara Trešnjevka predlaže sadnju stabala u parku na križanju ulica Dužice, Zagrebačke avenije i Zadarske ulice.

2. Ovaj Zaključak dostavlja se Vijeću Gradske četvrti Trešnjevka – sjever.  

Z A K L J U Č A K

1. Vijeće Mjesnog odbora Stara Trešnjevka predlaže sadnju stabala na zelenoj površini na spajanju ulica Dužice i Dobojske ulice, preko puta kućnog broja Dužice 30.

2. Ovaj Zaključak dostavlja se Vijeću Gradske četvrti Trešnjevka – sjever.  

Z A K L J U Č A K

1. Vijeće Mjesnog odbora Stara Trešnjevka traži uvrštavanje prolaza iz Grobničke ulice pokraj broja 22 u Severinsku ulicu u program redovnog održavanja.

2. Ovaj Zaključak dostavlja se Vijeću Gradske četvrti Trešnjevka – sjever.  

Ad. 2 Pitanja, prijedlozi i obavijesti
Predsjednica upućuje pitanje „Zrinjevcu“ o mogućnostima postavljanja žardinjera sa stablima u Zvorničkoj ulici, na prostoru uz drvene kućice na Trešnjevačkoj tržnici, zbog manjka zelenila na tom području.

Predsjednica predlaže „Zrinjevcu“ sadnju dodatnog cvijeća na platou Trešnjevačke tržnice u prostoru namijenjenom za cvijeće.

Predsjednica upućuje pitanje Tržnicama Zagreb o statusu drvenih kućica na Trešnjevačkoj tržnici uz Zvorničku ulicu, koje se ne koriste, te o statusu ugostiteljskog objekta, koji se nalazi na istom platou, uz zatvoreni ugostiteljski objekt Trešnjevački kutić, a koji je u lošem stanju i unutar kojeg se nakuplja smeće.
Predsjednica upućuje pitanje nadležnoj službi o statusu popravka razbijenih ploča na platou Trešnjevačkog trga, koje predstavljaju opasnost za građane.
Sjednica završena u 20,00 sati.
                                                                                                                                        Predsjednica
     Zabilježila

              Stara Trešnjevka
Anja Grgurinović

